Woodstock (film)
Woodstock je američki dokumentarni film snimljen u režiji Michaela Wadleigha i premijerno prikazan 1970. godine, poznat kao jedno od komercijalno najuspješnijih, ali i najhvaljenijih i najuticajnijih ostvarenja žanra.

U njemu se prikazuje znameniti prethodne godine održani istoimeni rock festival, a koji se smatrao vrhuncem kontrakulture i mladenačke pobune generacije koja će kasnije postati poznata kao babyboomeri. Wadleigh je na festival došao s malom grupom snimatelja, ali je tokom festivala uspio snimiti čak 120 sati materijala; oni, osim muzičkih točaka, uključuju i manje vinjete koje prikazuju publiku kako uživa u sunčanju, marihuani, LSD-ju, ali se suočava i sa katastrofalnim sanitarnim uvjetima i logističkim problemima koje je izazvao neočekivano veliki broj ljudi. Wadleigh je kasnije angažirao tim od sedam montažera, među kojima su bili Martin Scorsese i Thelma Schonmaker koji su na kraju film uspjeli srezati na verziju od tri sata. Usprkos toga što su raniji koncertni filmovi propadali u kino-dvoranama, i usprkos relativno dugom trajanju, Woodstock je doživio neočekivani uspjeh, koji se tumači kako popularnošću izvođača tako i tada već legendarnom statusu koncerta u američkoj popularnoj kulturi. Woodstock je, sa druge strane, dobio i pohvale od strane kritike, prije svega zbog inovativnih montažnih tehnika, kao i korištenja tehnike podijeljenog ekrana kojom se nastojale muzičke izvedbe prikazati istovremeno sa reakcijama publike. Schoonmaker je nominirana za Oscar za najbolju montažu, a što je bila prilična rijetkost za dokumentarne filmove, dok je sam film osvojio Oscar za najbolji dokumentarni film. Wadleigh je 1994. godine, povodom 25. obljetnice koncerta, distribuirao i vlastitu redateljsku verziju koja traje nepunih četiri sata.

Woodstock je već sljedeće godine dobio homage u SF-postapokaliptičnom filmu Omega Man gdje protagonist (koga glumi Charlton Heston), koji je ostao posljednji čovjek na svijetu, dosadu krati odlascima u kino gdje gleda upravo Woodstock te je sve njegove replike naučio napamet.

Izvođači

Prema redoslijedu nastupa

* studijska snimka sa albuma izvođača
** samo u režiserskoj verziji (director's cut), ne u originalnoj kino-verziji

Izvođači koji nisu ušli u film

Sweetwater
Incredible String Band
Bert Sommer
Tim Hardin
Ravi Shankar

Melanie
Quill
Keef Hartley
Mountain
Grateful Dead (a Jerry Garcia interview is included)

Creedence Clearwater Revival
The Band
Blood, Sweat & Tears
Johnny and Edgar Winter
Paul Butterfield

Izvori

Vanjske veze
 
 
 Film review . Chicago Sun-Times.
 Film review. DVD Times.

Američki filmovi
Dokumentarni filmovi
Koncertni filmovi
Authority control 2